Lav et referat af nedenstående tekst:

Tekst:
Gardinerne til stemmeboksene har blafret det meste af lørdagen i Rebild Kommunes borgerservice på Rådhuset i Støvring. - Der er run på. Folk står i kø, og mange må vente næsten en halv time, inden de kan komme til, siger borgerservicemedarbejder Tine Larsen, da TV2 Nord kigger forbi lige inden middag. Ved folketingsvalget i 2007 var der lige godt 700 brevstemmer i Rebild. I 2011 var der 300 flere, og sidste gang, i 2015, var der flere end 1.200 brevstemmer. Den her gang tyder noget på, at antallet af brevstemmer kan blive overgået nok en gang. Valgdatoen, den 5. juni, taget i betragtning. - Mange af de, der kommer, fortæller, at de skal på ferie i forbindelse med Grundlovsdag. Eller så skal de til et arrangement i familien, siger Tine Larsen. En rundspørge blandt vælgerne, der har har valgt at dukke op for at stemme lørdag formiddag, bekræfter antagelsen. - Jeg rejser til Mallorca på tirsdag, og bliver der over pinsen, så derfor stemmer jeg i dag, siger vælger Peter Jensen fra Støvring. - Jeg og familien skal på forlænget weekend i Skallerup Klit, så derfor er vi her, siger vælger Anders Johansen fra Støvring. I Borgerservice har Tine Larsen endnu en mulig forklaring på, hvorfor vælgerne i stigende grad bliver væk på selve valgdagen. - Jeg tror ikke, at det at komme hen på valgstedet i eksempelvis den lokale idrætshal for at mærke stemningen og tale med lokale politikere og naboer, betyder så meget for vælgerne som tidligere, siger hun. I de tre første timer her den sidste dag, hvor det var muligt at brevstemme, nåede 150 vælgere forbi Borgerservice i Støvring.

Referat:
Siden Folketingsvalget i 2007 er antallet af brevstemmer steget betragteligt. Rebild Kommune følger landsudviklingen.